wickkiey/tamil-wikipedia-chunked huggingface dataset:
# பச்சையரத்த அரணை

**பச்சையரத்த அரணை** (*Prasinohaema*) என்பது பச்சையான அரத்தம் கொண்ட ஓர் அரணைப் பேரினம். இந்த அரணைப்பேரினம் நியூகினியிலும் சாலமன் தீவுகளிலும் வாழ்கின்ற ஓர் பேரினம். இதன் அறிவியல் உயிரினப்பெயரில் உள்ள *பிரசினோ* (Prasino, Πράσινο) என்பது பச்சை என்னும் பொருள் கொண்ட கிரேக்கச்சொல். அறிவியற் பெயரின் பின்பகுதியாக உள்ள haema என்பது சிவப்பு என்னும் பொருள்தரும் அரத்தத்தைக் குறிக்கும் கிரேக்கச்சொல். இந்தப் பச்சையரணையின் அரத்தம் பச்சை நிறமாக இருப்பதற்குக்காரணம் இதன் அரத்தத்தில் *பிலிவெர்டின்* என்னும் பித்தநீர்ப்பொருள் இருப்பதால் . மாந்தர்களுக்கு ஏற்படும் மஞ்சள்காமாலை நோய் இருக்கும் பொழுதும் இந்தப் பித்தப்பொருள் உடலில் கூடுதலாக இருக்கும். மஞ்சக்காமாலை இருக்குபொழுது இருக்கும் பித்தத்தைப் போல 40 மடங்கு அதிகமானதாக இருக்கும் இந்த அரணையில். பச்சையான அரத்தம் உள்ள மீனின் அரத்தத்தைப் போல 1.5 முதல் 30 மடங்கு கூடுதலாகப் பித்தப்பொருள் இருக்கும். ஏன் இப்படி அதிகமாக பிலிவெர்டின் இருக்கின்றது என்று தெரியவில்லை, ஆனால் மலேரியாவைத் தடுப்பதற்காக இருக்கலாம் என்று கருதப்படுகின்றது. இதன் நாக்கும் எலும்பும், தசைகளும் கூட பச்சை நிறமாக இருக்கும்
.
# பச்சையரத்த அரணை

## நிலப்பரம்பல்

இந்தப் பச்சையரத்த அரணைகள் நியூகினியிலும் சாலமன் தீவுகளிலும் காணப்படுகின்றன
- *Prasinohaema flavipes* – பொது மரம்வாழ் பச்சையரணை
- *Prasinohaema parkeri* – பார்க்கரின் மரம்வாழ் பச்சையரணை
- *Prasinohaema prehensicauda* – பற்றுவால் மரம்வாழ் பச்சையரணை
- *Prasinohaema semoni* – செமோன் பச்சையரணை
- *Prasinohaema virens* - பைம் பச்சையரணை  
*குறிப்புதவி*: பிறைக்குறிகளுக்குள் காட்டப்படும் உயிரின வகைப்பாட்டுப்பெயர் முன்னர் இந்தப் பச்சையரணைப் பேரினத்தின் கீழ் குறிக்கப்பெறாதவை.
# பச்சையரத்த அரணை

## சொற்பெயர்

இருபெயரொட்டுப் பெயர்களில் பார்க்கரி (*parkeri*) என்பதும் செமோனி (*semoni*) என்பதும் முறையே ஆங்கில பாம்பியல் அறிவியலாளர் ஆம்டன் (Hampton Wildman Parker), இடாய்ச்சுலாந்திய விலங்கியல் அறிவியலாளர் இரிச்சேரடு உவுல்வுகங்கு செமோன் (Richard Wolfgang Semon) என்பவர் பெயராலும் அமைந்தது
# அம்பேகாவ் தாலுகா

14 வருவாய் வட்டங்கள்]]  
**அம்பேகாவ் தாலுகா** (**Ambegaon taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14 தாலுக்காக்களில் ஒன்றாகும். புனே நகரத்திற்கு வடகிழக்கில், மேற்கு தொடர்ச்சி மலையின் கிழக்குப் பகுதியில் அமைந்த அம்பேகாவ் தாலுகாவில் பாயும் பீமா ஆற்றின் கரையில் 12 சோதிர்லிங்க தலங்களில் ஒன்றான பீமாசங்கர் கோயில் உள்ளது.  
அம்பேகாவ் தாலுகாவில் மாஞ்சர் எனும் சிற்றூரும், 183 வருவாய் கிராமங்களும் கொண்டுள்ளது.
# அம்பேகாவ் தாலுகா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, அம்பேகாவ் வருவாய் வட்டத்தின் மொத்த மக்கள்தொகை 2,35,972 ஆகும். அதில் ஆண்கள் 1,19,226 மற்றும் 116,746 பெண்கள் உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். 6 வயதிற்குட்பட்ட குழந்தைகள் 24375 (10% ) ஆக உள்ளனர். சராசரி எழுத்தறிவு 82.94%. ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 9,757 மற்றும் 50,704 ஆக உள்ளனர். மக்கள்தொகையில் இந்துக்கள் 223,726 (94.81%), இசுலாமியர் 7,029 (2.98%), பௌத்தர்கள் 3,743 (1.59%) மற்றும் பிறர் 0.27% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
# அம்பேகாவ் தாலுகா

## பொருளாதாரம்

இத்தாலுகாவின் பொருளாதாரம் வேளாண்மையைச் சார்ந்துள்ளது. இத்தாலுகாவில் பீமா ஆறு பாய்கிறது.
| **பயிர் வகை** | பரப்பளவு (ஹெக்டேர்) |
| --- | --- |
| மழைக்கால (கரீப்) பயிர்கள் | 2500 |
| உருளைக் கிழங்கு | 3000 |
| தக்காளி | 7500 |
| பயறு வகைகள் | 1000 |
| நிலக்கடலை | 1200 |
| குளிர்கால பயிர்க்ள் | 1200 |
| திராட்சை | 50 |
| . தாலுகாவின் கிழக்குப் பகுதியில் கரும்பு அதிகம் பயிரிடப்படுகிறது |  |  
எண்ணெய் வித்துகள் பிழியும் தொழிற்சாலைகள் இத்தாலுகாவில் அதிகம் உள்ளது. அண்மையில் பீமாசங்கர் சர்க்கரை ஆலை நிறுவப்பட்டுள்ளது. இத்தாலுகாவில் 197 பால் உற்பத்தியாளர்கள் கூட்டுறவுச் சங்கங்கள் உள்ளது.
# அம்பேகாவ் தாலுகா

## போக்குவரத்து

நாசிக் வழியாக புனே நகரத்தையும், துலே நகரத்தையும் இணைக்கும் தேசிய நெடுஞ்சாலை 60 அம்பேகாவ் தாலுகா வழியாகச் செல்கிறது.  
கரையில் 12 சோதிர்லிங்க தலங்களில் ஒன்றான பீமாசங்கர் கோயில்]]
# அம்பேகாவ் தாலுகா

## இதனையும் காண்க

- புனே மாவட்டத்தின் வருவாய் வட்டங்கள்
# அனில் பலுனி

**அனில் பலுனி** (Anil Baluni,பிறப்பு:02 டிசம்பர் 1970) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர்.பாரதிய ஜனதா கட்சியின் தேசிய ஊடகப் பிரிவு தலைவராக உள்ளார். 2018 ஆம் ஆண்டு மாநிலங்களவை உறுப்பினராக உத்தரகண்ட் மாநிலத்தில் இருந்து பாரதிய ஜனதா கட்சி சார்பாகத் தேர்ந்தெடுக்கப்பட்டார்.
# சோமு வீரராஜு

**சோமு வீரராஜு** (*Somu Veerraju*, பிறப்பு: 15 அக்டோபர் , 1957) ஓர் இந்திய அரசியல்வாதியும், ஆந்திராவின் பாரதிய ஜனதா கட்சியின் மாநிலத் தலைவரும் ஆவார். இவர் தமிழக பாஜக தலைவராக, தேசியத் தலைவர் ஜெகத் பிரகாஷ் நட்டாவால் 27 ஜூலை 2020 அன்று நியமிக்கப்பட்டார். 2015 ஆம் ஆண்டில் ஆந்திராவின் சட்ட மேலவை உறுப்பினராக தெலுங்கு தேசம் கட்சி சார்பாக தேர்ந்தெடுக்கப்பட்டார்
# விக்கிப்பீடியா:Statistics/weekly/16-Aug-2020
# கோழிக்கோடு கடற்கரை

**கோழிக்கோடு கடற்கரை** (*Kozhikode Beach*) என்பது தென்னிந்திய மாநிலமான கேரளத்தில், கோழிக்கோட்டில் அமைந்த கடற்கரை சுற்றுலாத் தலமாகும். சூரியன் மறைவைக் காண இங்கு சுற்றுலா பயணிகள் அலைமோதுவர். விடியற்காலையில் ஓங்கில் முனைக்கு நடந்து சென்றால் விளையாட்டுத்தனமான ஓங்கில்களைக் காண வாய்ப்பு உண்டு. இங்கு பழைய கலங்கரை விளக்கம், நூறாண்டுகளைத் தாண்டிய இரண்டு தூண்கள், குழந்தைகளுக்கான சிங்கப்பூங்கா, கடல்மீன் காட்சிசாலை போன்ற காணத்தக்கக பல இடங்கள் உள்ளன.
# கோழிக்கோடு உப்பங்கழி

**கோழிக்கோடு உப்பங்கழி** (*Kozhikode backwaters*) என்பது தென்னிந்திய மாநிலமான கேரளத்தின், கோழிக்கோட்டில் உள்ள உப்பங்கழியாகும். இது உள்ளூர், வெளியூர் சுற்றுலா பயணிகளைக் கவரக்கூடிய இடமாகும். இதன் முகத்துவாரத்தில் அமைந்துள்ள எலாத்தூர் கானொலி கால்வாயும், கல்லாய் ஆறும் படகு பயணத்துக்கு ஏற்றவை. கடலுங்காடியில் உள்ள பறவைகள் புகலிடமும், நீர்திருவிழாவுக்கும், படகு போட்டிக்கும் புகழ்பெற்ற கோரப்புழாவும் சுற்றுலா பயணிகளைக் கவரும் பிற இடங்களாகும்.
# கிருட்டிணாபுரம் மடம்

**கிருட்டிணாபுரம் மடம்** (*Krishnapur Matha*) அல்லது சில பதிவுகளிலும் இலக்கியங்களிலும் கிருட்டிணாப்பூர் மடம் என்று அழைக்கப்ப்படும் இது ஓர் மத்துவ வைணவ மடமாகும். இது உடுப்பியின் துவைதத் தத்துவஞானி மத்வாச்சாரியரால் நிறுவப்பட்ட உடுப்பியின் எட்டு மடங்களில் ஒன்றாகும். இந்த மடம் தற்போது வித்யாசாகர தீர்த்தரின் தலைமையில் இருக்கிறது. இந்த மடத்தின் முதல் தலைவர் மத்துவாச்சாரியரின் நேரடி சீடர்களில் ஒருவரான ஜனார்த்தன தீர்த்தர் என்பவராவார். அதன் முதன்மை தெய்வம் காலிங்கநர்தன கிருட்டிணன் ஆகும். இங்குள்ள அனுமனுக்கு ஒவ்வொரு நாளும் பூஜை செய்யப்படுகிறது.  
இந்த துறவற ஒழுங்கு இந்தியா முழுவதும் பல கிளைகளைக் கொண்டுள்ளது. சில உடுப்பி, ராமநாகட்டே, படிகரு, பெஜவாரா, தண்டிதீர்த்தா, பாதுபித்ரி போன்ற இடங்களிலும், மற்றவைகள் பெரும்பாலும் தெற்கு கன்னட மாவட்டம் மற்றும் கர்நாடகாவின் உடுப்பி மாவட்டங்களிலும், பிரயாகை (அலகாபாத்) மாவட்டங்களிலும் உள்ளது.  
மடம் கடைசியாக அதிக அளவில் நிலங்களை வைத்திருந்தது. ஆனால் 1974 ஆம் ஆண்டில் கர்நாடக மாநில முதல்வரான தேவராஜ் அர்சால் “உழுபவரே நிலத்தின் உரிமையாளர்” என்ற சட்டத்தை இயற்றியதால் நிலம் அனைத்தும் இழந்தது.
மங்களூரின் சூரத்கல் வட்டாரத்திலிருந்து 3 கிலோமீட்டர் தொலைவில் உள்ள கிருட்டிணாபூரில் உள்ள மடாலயம், பெயர் பெற்ற முக்கிய மடமாகும். இங்குள்ள தற்போதைய மடத்தை வித்யாமூர் என்பவர் கட்டிஎழுப்பினார். அவர் இந்த மடத்தின் பரம்பரையில் இருபத்தி ஆறாவது தலைவராவார். மடத்தினுள் அனுமனுக்கு ஒரு கோயில் உள்ளது. கட்டிடத்தின் அமைப்பு பெரும்பாலும் மரத்தினால் ஆனது. இப்போதெல்லாம் கான்கிரீட் கட்டிடங்களின் காலத்தில் இந்த வகை கட்டமைப்பு அரிதானது.
# மகளிர் துடுப்பாட்டம்

**மகளிர் துடுப்பாட்டம் (ஆங்கிலம்*:* *Women's cricket*)** என்பது மட்டையும் பந்தும் கொண்டு ஆடப்படும் பெண்களால் விளையாடும் ஒரு அணி விளையாட்டு ஆகும். முதல் பதிவுசெய்யப்பட்ட **மகளிர் துடுப்பாட்டம்** 26 சூலை 1745 அன்று இங்கிலாந்தில் நடைபெற்றது.
# மகளிர் துடுப்பாட்டம்

## வரலாறு

மகளிர் துடுப்பாட்டம் முதல் பதிவு செய்யப்பட்ட போட்டி 26 சூலை 1745 அன்று *தி ரீடிங் மெர்குரியில்* நடைபெற்றமு. ஒரு போட்டி "பிராம்லியின் பதினொரு பணிப்பெண்களுக்கும், கம்பிள்டனின் பதினொரு பணிப்பெண்களுக்கும் இடையில் அனைவரும் வெள்ளை நிற உடையணிந்து" போட்டி நடைபெற்றது. முதன்முதலில் அறியப்பட்ட மகளிர் துடுப்பாட்டம் கிளப் 1887 ஆம் ஆண்டில் யார்செயரில் உருவாக்கப்பட்டது, இது வெள்ளை கீதர் கிளப் என்று பெயரிடப்பட்டது. மூன்று ஆண்டுகளுக்குப் பிறகு அசல் ஆங்கில மகளிர் துடுப்பாட்ட வீரர்கள் என அழைக்கப்படும் ஒரு குழு இங்கிலாந்திற்கு சுற்றுப்பயணம் மேற்கொண்டது. ஆத்திரேலியாவில், ஒரு மகளிர் துடுப்பாட்ட லீக் 1894 இல் அமைக்கப்பட்டது, தென்னாப்பிரிக்காவில் போர்ட் எலிசபெத் ஒரு மகளிர் துடுப்பாட்ட அணியான முன்னோடி கிரிக்கெட் கிளப்பைக் கொண்டிருந்தது . கனடாவில், விக்டோரியாவில் பெண்கள் கிரிக்கெட் அணியும் பெக்கான் கீல் பூங்காவில் விளையாடியது.  
1958 ஆம் ஆண்டில் பன்னாட்டுத் மகளிர் துடுப்பாட்ட அவை **(ஆங்கிலம்*: International Women's Cricket Council (IWCC)*** உலகெங்கிலும் உள்ள பெண்கள் கிரிக்கெட்டை ஒருங்கிணைக்க உருவாக்கப்பட்டது, ஆங்கில மகளிர் துடுப்பாட்ட சங்கத்திலிருந்து பொறுப்பேற்றது. 2005 ஆம் ஆண்டில், பன்னாட்டுத் மகளிர் துடுப்பாட்ட அவை பன்னாட்டுத் துடுப்பாட்ட அவை (ஐசிசி) இணைக்கப்பட்டு துடுப்பாட்ட நிர்வகிக்கவும் மேம்படுத்தவும் உதவும் ஒரு ஒருங்கிணைந்த அமைப்பை உருவாக்கியது.
# மகளிர் துடுப்பாட்டம்

## காமன்வெல்த் விளையாட்டு 2022

ஆகத்து 2019 இல், காமன்வெல்த் விளையாட்டு அமைப்பு 2022 காமன்வெல்த் போட்டிகளில் மகளிர் துடுப்பாட்டத்தை சேர்ப்பதாக அறிவித்தது. எட்க்பாஸ்டனில் நடைபெறவுள்ள போட்டிகளில் மொத்தம் எட்டு அணிகள் இடம்பெறும், அவை இருபது20 வடிவத்தில் போட்டிகள் நடைபெறும்.
# Module:Automated taxobox
# ஜுன்னர் தாலுகா

14 வருவாய் வட்டங்கள்]]  
**ஜுன்னர் தாலுகா** (**Junnar taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14 தாலுக்காக்களில் ஒன்றாகும். புனே மாவட்டத்தின் வடமேற்கில் அமைந்த ஜுன்னர் தாலுகாவை ஒட்டி தானே மாவட்டம் மற்றும் அகமது நகர் மாவட்டம் உள்ளது. ஒட்டியுள்ளது.  
இத்தாலுகா ஜுன்னர் நகராட்சி மற்றும் 181 வருவாய் கிராமங்கள் கொண்டது.  
ஜுன்னர் நகரம் மும்பையிலிருந்து 100 கி.மீ கிழக்கிலும், புனேவிற்கு வடக்கில் 94 கி.மீ தொலைவிலும் அமைந்துள்ளது.
# ஜுன்னர் தாலுகா

## சுற்றுலா & ஆன்மிகத் தலங்கள்

ஜுன்னர் அருகே சிவனேரி கோட்டை மற்றும் நானாகாட், மன்மோடி குகைகள், துளஜா குகைகள், லென்யாத்திரி குகைகள் போன்ற பௌத்த குடைவரைக் கோயில்களும் உள்ளது. இத்தாலுகாவில் 5 சிறிய நீர்த்தேக்கங்கள் உள்ளது.
# ஜுன்னர் தாலுகா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, ஜுன்னர் தாலுகாவின் மொத்த மக்கள்தொகை 3,99,302ஆகும். அதில் ஆண்கள் 202,360 மற்றும் 196,942 பெண்கள் உள்ளனர். பாலின விகிதம் 1000 ஆண்களுக்கு 973 பெண்கள் வீதம் உள்ளனர். 6 வயதிற்குட்பட்ட குழந்தைகள் ஆக 42941 (11%) உள்ளனர். சராசரி எழுத்தறிவு 83.8% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 17,922 மற்றும் 80,922 ஆக உள்ளனர். மக்கள்தொகையில் இந்துக்கள் 364,023 (91.16%), இசுலாமியர் 24,702 (6.19%), பௌத்தர்கள் 7,245 (1.81%), சமணர்கள் 2,212 (0.55%) மற்றும் பிறர் 0.28% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
# ஜுன்னர் தாலுகா

## இதனையும் காண்க

- புனே மாவட்டத்தின் வருவாய் வட்டங்கள்
# சிரூர் தாலுகா

14 வருவாய் வட்டங்கள்]]  
*சிரூர் தாலுகா* (**Shirur taluka**) , இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14 தாலுக்காக்களில் ஒன்றாகும். சிரூர் தாலுகாவின் நிர்வாகத் தலைமையிட நகரம் சிரூர் நகராட்சி ஆகும்.  
இத்தாலுகா சிரூர் நகராட்சி, கோரேகான் பீமா, சனஸ்வடி எனும் இரு சிற்றூர்களும், 115 வருவாய் கிராமங்களும் கொண்டுள்ளது.  
இத்தாலுகாவில் ரஞ்சன்கோண் கணபதி கோயில் அமைந்துள்ளது.
# சிரூர் தாலுகா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, தாலுகாவின் மொத்த மக்கள்தொகை 3,85,414 ஆகும். அதில் ஆண்கள் 201,152 மற்றும் 184,262 பெண்கள் உள்ளனர். பாலின விகிதம் 1000 ஆண்களுக்கு 916. பெண்கள் வீதம் உள்ளனர். 6 வயதிற்குட்பட்ட குழந்தைகள் 47921 (12%) ஆக உள்ளனர். சராசரி எழுத்தறிவு 82.37%. ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 32,885 மற்றும் 12,030 ஆக உள்ளனர். மக்கள்தொகையில் இந்துக்கள் 359,402 (93.25%), இசுலாமியர் 13,143 (3.41%), பௌத்தர்கள் 7,758 (2.01%), சமணர்கள் 3,631 (0.94%), கிறித்தவர்கள் 581 (0.15%) மற்றும் பிறர் 0.14% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
# சிரூர் தாலுகா

## இதனையும் காண்க

- புனே மாவட்டத்தின் வருவாய் வட்டங்கள்
# ஹமாமட்சு மருத்துவ பல்கலைகழகம்

ஹமாமட்சு மருத்துவ பல்கலைகழகம் (ஹமாமட்சு இக்கா டைகக்கு, <span lang="en">Hamamatsu University School of Medicine,HUSM), சப்பானின் ஷிசுவோகா மாகாணத்தில் உள்ள ஹமாமட்சு நகரில் அமைந்துள்ள ஒரு மருத்துவ தேசிய பல்கலைகழகம் ஆகும். இது ஹமாயி என்றும் ஹமாமெட் என்றும் சுருக்கமாக அழைக்கப்படுகிறது.</span>
# ஹமாமட்சு மருத்துவ பல்கலைகழகம்

## வரலாறு

- செப்டம்பர் 1, 1973 -ஷிசுவோகா தேசிய மருத்துவ பல்கலைகழகம் நிர்மான அமைப்பு சிறு அறையில் நிறுவப்பட்டது.
- ஜூன் 7, 1974 - **ஹமாமட்சு மருத்துவப் பல்கலைக்கழகம்** நிறுவப்பட்டது .
- 1977 - பல்கலைகழகம் மருத்துவமணைதுயுடன் இணைக்கப்பட்டது
- ஏப்ரல் 1, 1995 - செவிலியர் பள்ளி பல்கலைகழகத்தில் துவக்கம்.
- 1999 - மருத்துவர்களுக்கான 93 வது தேசிய தேர்வில் ஜப்பானில் அதிக தேர்ச்சி விகிதத்தை பதிவு செய்தது (98.1%).
- 2003 - அறிவியல் மற்றும் தொழில் நுட்ப அமைச்சகத்தின் 21ஆம் நூற்றாண்டின் உயர் சிறப்பு திட்டத்தில் (The 21st Century Center Of Excellence Program) மருத்துவ ஃபோட்டானிக்ஸ் துறையில் அங்கீகரிக்கப்பட்டது.
- ஏப்ரல் 1, 2004 - ஒரு சுயாதீன நிர்வாக தேசிய பல்கலைக்கழக நிறுவனமாக ஹமாமட்சு மருத்துவ பல்கலைக்கழகமாக நிலைபெற்றது.
- டிசம்பர் 28, 2009 - இணைப்பு மருத்துவமனை புதிய கட்டிடத்திற்கு மாற்றப்பட்டு விரிவாக்கப்பட்டது.
- 2013 மருத்துவப் பள்ளியுடன் இணைக்கப்பட்ட மருத்துவமனையின் மறுவடிவமைப்பு.
# ஹமாமட்சு மருத்துவ பல்கலைகழகம்

## வரலாறு

### ஷிசுவோகா பல்கலைக்கழக தொடர்பு

முதலில் இது ஷிசுவோகா நகரில் ஷிசுவோகா பல்கலைக்கழக மருத்துவப் பள்ளியாக கட்ட திட்டமிடப்பட்டு ஷிசுவோகா மாகாண சட்டமன்றத்தால் நிறைவேற்றப்பட்ட ஒரு விடயமாகும், ஆனால் மாகாண ஆளுநர் யூட்டாரோ தாகயாமா மாகாண சபையின் முடிவை புறக்கணித்து தனது சொந்த முயற்சியில் ஹமாமட்சு நகரத்தில் நிறுவ முடிவு செய்து ஹமாமட்சு மருத்துவ பல்கலைக்கழகமாக தொடங்க முடிவு செய்தார். இது தொடர்பாக, மத்திய மற்றும் கிழக்கு பகுதிகளில் உள்ள தாராளவாத ஜனநாயகக் கட்சி மாகாண உறுப்பினர்கள் ஆளுநர் தாகயாமாவிற்கும் ஹமாமட்சுவில் மருத்துவக் கல்லூரி நிறுவப்படுவதற்கு ஒப்புதல் அளித்த மாகாண சட்டமன்றத்திற்கு எதிராக கிளர்ந்தெழுந்தனர், மேலும் அவர்கள் சட்டமன்றத்தை விட்டு வெளியேறும் சூழ்நிலைக்கு வளர்ந்தனர்.  
இந்த இரு பல்கலைகழகங்களுக்கு இடையே ஆப்டிகல் மெடிக்கல் இன்ஜினியரிங் (மெடிக்கல் ஃபோட்டானிக்ஸ்) இல் ஒரு பட்டதாரி பள்ளியை கூட்டாக நிறுவுவது போன்ற போன்ற புரிந்துணர்வு ஒப்பந்தங்கள் உள்ளன. இது ஆப்டிகல் தொழில்நுட்பத்தைப் பயன்படுத்தி மருத்துவ ஆய்வு உபகரணங்களின் ஆராய்ச்சி மற்றும் மருத்துவ மேம்பாட்டில் ஈடுபடுவதை ஊக்குவிக்கிறது.  
மேலும், இந்த இரு பல்கலைகழகங்களையும் (ஹமாமட்சு மருத்துவ பல்கலைகழகம் மற்றும் ஷிசுவோகா பல்கலைகழக ஹமாமட்சு வளாகம்) இணைத்து புதிய பல்கலைகழகம் உருவாக்கும் முயற்சிகளும் நடைபெற்றுவருகிறது. புதிய பல்கலைகழக பெயர் இன்னும் முடிவுசெய்யப்படவில்லை என்றாலும் ஹமாமட்சு மருத்துவ தொழில்நுட்ப பல்கலைக்கழகம் என்று வைக்கப்படலாம்.
# ஹமாமட்சு மருத்துவ பல்கலைகழகம்

## பல்கலைக்கழக அமைப்பு முறை

### துறைகள்

- மருத்துவ கல்வி
- மருத்துவத் துறை
- அடிப்படை படிப்பு
- : விரிவான மனித அறிவியல் பாடநெறி (நெறிமுறைகள், உளவியல், சட்டம், கணிதம், இயற்பியல், வேதியியல், உயிரியல், ஆங்கிலம், தகவல் மருத்துவம்), உடற்கூறியல் பாடநெறி (நரம்பியல் செயல்பாட்டு புலம், செல் உயிரியல் புலம்), நரம்பியல் இயற்பியல் பாடநெறி, உடலியல் பாடநெறி, மூலக்கூறு உயிரியல் பாடநெறி, மருத்துவ வேதியியல் பாடநெறி, கட்டி நோயியல் பாடநெறி, மீளுருவாக்கம் / தொற்று நோயியல் பாடநெறி, மருந்தியல் பாடநெறி, தொற்று நோய் படிப்பு (தொற்று கட்டுப்பாட்டு புலம், வைராலஜி / ஒட்டுண்ணி துறை), சுகாதாரம் மற்றும் சமூக மருத்துவ படிப்பு, தடயவியல் மருத்துவ படிப்பு
- மருத்துவ படிப்பு
- : உள் மருத்துவம் 1-வது பாடநெறி :
- : (செரிமான / சிறுநீரகம் / நரம்பியல் மருத்துவம்),
- : உள் மருத்துவம் 2-வது பாடநெறி:
- : (நாளமில்லா / சுவாச / கல்லீரல் உள் மருத்துவம்),
- : உள் மருத்துவம் 3-வது பாடநெறி:
- : (இருதய / இரத்த / நோயெதிர்ப்பு முடக்கு வாதம் உள் மருத்துவம்), மனநல பாடநெறி,
- : அறுவை சிகிச்சை 1-வது பாடநெறி:
- : (இருதய / சுவாச / பொது [எண்டோஸ்கோப்] / பிறப்புறுப்பு அறுவை சிகிச்சை),
- : அறுவை சிகிச்சை 2-வது பாடநெறி:(காஸ்ட்ரோஎன்டாலஜி / அறுவை சிகிச்சை), நரம்பியல் அறுவை சிகிச்சை,
- : எலும்பியல் பாடநெறி, தோல் அறிவியல் படிப்புகள், சிறுநீரக பாடநெறி, கண் மருத்துவம் பாடநெறி, ஓட்டோலரிங்காலஜி -ஹெட் மற்றும் கழுத்து வெளி நபர்கள் அறிவியல் படிப்புகள், கதிரியக்கவியல் பாடநெறி, மயக்க மருந்து - புத்துயிர் ஆய்வகம், மகப்பேறியல் மற்றும் பெண்ணோயியல் பாடநெறி, குழந்தை மருத்துவ பாடநெறி, பல் வாய்வழி அறுவை சிகிச்சை பாடநெறி, மருத்துவ ஆய்வக மருத்துவப் படிப்பு, மருத்துவ மருந்தியல் பாடநெறி, அவசர மருத்துவப் படிப்பு, மருத்துவ புற்றுநோயியல் படிப்பு
- செவிலியர் துறை
- : அடிப்படை செவிலியம் பாடநெறி ,
- : மருத்துவ செவிலியம் பாடநெறி ,
- : சமூக செவிலியம் பாடநெறி
- நோயாளி/மருத்துவர் அருகாமை பாடநெறி
- : சமூக மருத்துவ படிப்பு, குழந்தை மற்றும் இளம்பருவ உளவியல் பாடநெறி, மருத்துவ மருத்துவ கல்வி படிப்பு, பிராந்திய பெரினாடல் மருத்துவ அறிவியல் பாடநெறி, மகப்பேறியல் மற்றும் பெண்ணோயியல் குடும்ப மருத்துவ பாடநெறி, சமூக வீட்டு மருத்துவ படிப்பு
- திறந்தவெளி பல்கலைக்கழகத்துடன் பரிமாற்ற ஒப்பந்தத்தை முடித்துள்ளது, இது திறந்தவெளி பல்கலைக்கழகத்தில் பெறப்பட்ட பட்டங்கள் பட்டபடிப்புபுக்கு ஏற்ற பட்டமாக அங்கீகரிக்க முடியும் .
# ஹமாமட்சு மருத்துவ பல்கலைகழகம்

## பல்கலைக்கழக அமைப்பு முறை

### பட்டதாரி பள்ளி

- மருத்துவ பட்டதாரி பள்ளி
- முனைவர் படிப்பு (4 ஆண்டுகள்)
- மருத்துவம் (ஆராய்ச்சியாளர் பாடநெறி, மருத்துவ ஆய்வாளர் பாடநெறி)
- ஆராய்ச்சி புலங்கள் :
- ஒளிப்பட உயர் மருத்துவம் (ஒளி மருந்தியல், ஒளிக்கதிர் சூழல் பிரிவு, செயல்பாட்டு ஒளிக்கதிர் நிழற்பட பிரிவு),
- உயர் செயல்பாட்டு மருத்துவம் (மூளை செயல்பாடு பகுப்பாய்வு பிரிவு, உணர்வியக்க நரம்பியல் ஒழுங்குமுறை பிரிவு),
- நோயியல் மருத்துவம் (திசு மூலக்கூறு கட்டி துறை, திசு மீளுருவாக்கம் துறை மற்றும் உறுப்பு நோயியல் துறை)
- தடுப்பு / தற்காப்பு மருந்து (தொற்று / நோய் எதிர்ப்பு சக்தி துறை, தடுப்பு மருந்து துறை, நெருக்கடி மேலாண்மை தகவல் மருந்து துறை)
- முதுகலை பாடநெறி
- செவிலியர் துறை (முதுகலை ஆய்வறிக்கை பாடநெறி, மேம்பட்ட செவிலியர் பயிற்சி பாடநெறி )
- : சிறப்பு புலம் :
- : அடிப்படை செவிலியர் பிரிவு ,
- : வயது வந்தோர் மற்றும் வயதான நோயாளிகளின் செவிலியம் ,
- : தாய் மற்றும் சேய் செவிலியம் ,
- : சமூகம் மற்றும் மனநல செவிலியம்  
- ஒருங்கினைந்த குழந்தைகள் மேம்பாட்டு பட்டதாரி பள்ளி, ஹமாமட்சு அபிவிருத்தி மையம் (ஒசாகா பல்கலைக்கழகம், கனாசாவா பல்கலைக்கழகம், ஃபுகுய் பல்கலைக்கழகம், சிபா பல்கலைக்கழகத்துடன் இணைந்த கூட்டு பட்டதாரி பள்ளி, 3 ஆம் ஆண்டு முனைவர் படிப்பு மட்டும்)
- குழந்தை மேம்பாட்டுத் துறை
- மன நல சுகாதார அறிவியல் பாடநெறி
- : ஆராய்ச்சி புலங்கள்:
- : பட உயிரியல், சமூக ஆதரவு ஆய்வுகள், தொற்றுநோயியல் புள்ளிவிவரங்கள், தொடு உணர்வு தொடர்பான ஆய்வுகள்
# ஹமாமட்சு மருத்துவ பல்கலைகழகம்

## பல்கலைக்கழக அமைப்பு முறை

### பயிற்சி காலம்

- மருத்துவ துறை பணி (1 வருட நிலையான பயிற்சி காலம்)
# ஹமாமட்சு மருத்துவ பல்கலைகழகம்

## பல்கலைக்கழக அமைப்பு முறை

### இணைந்த துறைகள்

- நூலகம்
- சுகாதார மேலாண்மை மையம்
- மருத்துவ ஃபோட்டானிக்ஸ் ஆராய்ச்சி மையம்
- அடிப்படை ஒளிக்கதிர் ஆராய்ச்சி பிரிவு
- பயன்பாட்டு ஒளியியல் ஆராய்ச்சி பிரிவு
- பயோமெடிக்கல் ஆராய்ச்சி நிறுவனம்
- விலங்கு பரிசோதனை மையம்
- ஆய்வக உபகரணங்கள் மையம்
- சுகாதார மற்றும் பாதுகாப்பு மேலாண்மை மையம்
- மருத்துவ கழிவு சுத்திகரிப்பு மையம்
- தகவல் உள்கட்டமைப்பு மையம்
- குழந்தைகள் மன மேம்பாட்டு ஆராய்ச்சி மையம்
- புற்றுநோய் கல்வி மற்றும் ஆராய்ச்சி மையம்
- தொழில்-கல்வி-அரசு கூட்டு ஆராய்ச்சி மையம்
- மருத்துவ கல்வி மேம்பாட்டு மையம்
- நிர்வாக செயலகம்
- தொழில்நுட்ப துறை
- இணைப்புமருத்துவமனை
# ஹமாமட்சு மருத்துவ பல்கலைகழகம்

## போக்குவரத்து அணுகல்

- ஹமாமட்சு இரயில் நிலைய பேருந்து நிலைய நிறுத்தத்தில் பேருந்து முனையம் 13ல் 50 வரிசை கொண்ட பேருந்துகளில் மருத்துவ பல்கலைகழகம் வரை செல்லலாம் (30 நிமிட பயணம்).
- தோமே அதிவேக தேசிய நெடுஞ்சாலையின் ஹமாமட்சூ ஐ.சி. யில் இருந்து 20 நிமிட பயண நேரத்திலும் மிகாதஹரா ஐ.சி யில் இருந்து 5 நிமிட பயண நேரத்திலும் ஹமாமட்சூ நிஷி ஐ.சி. யில் இருந்து 10 நிமிட பயண நேரத்திலும் கார் மூலம் செல்லலாம்.
- ஷின்-தோமே தேசிய நெடுஞ்சாலையில் ஹமாமட்சு ஹமாகிதா ஐ.சி.யில் இருந்து காரில் 25 நிமிட பயண நேரத்தில் அடையலாம்.
# ஹமாமட்சு மருத்துவ பல்கலைகழகம்

## தொடர்புடைய தலைப்புகள்

- கிழக்கு ஜப்பான் பல்கலைக்கழகங்களின் பட்டியல்
- மருத்துவக் பல்கலைகழகங்கள்
- ஒரு மாகாணம் ஒரு மருத்துவ பல்கலைக்கழக வடிவமைப்பு
- ஷிகா மருத்துவ பல்கலைக்கழகம் (இங்கு தேசிய மருத்துவ பல்கலைக்கழகத்திற்கு இடையிலான பரிமாற்றக் கூட்டம் ஒவ்வொரு ஆண்டும் நடத்தப்படுகிறது. )
- ஹமாமட்சு மருத்துவ பல்கலைகழக மருத்துவமனை
# ஹமாமட்சு மருத்துவ பல்கலைகழகம்

## வெளிப்புற இணைப்பு

- ஹமாமட்சு மருத்துவ பல்கலைக்கழகம்
- ஹமாமட்சு மருத்துவ பள்ளி நடவடிக்கைகள் (விக்கிபுக்ஸ்)
-
# சிறீபாதராஜர்

**சிறீபாதராயர்** (*Sripadaraya*) அல்லது **இலட்சுமி நாராயண தீர்த்தர்** (*Lakshminarayana Tirtha)* ( 1422 1480) இவர் ஓர் துவைத அறிஞரும், இசையமைப்பாளரும், முளுபாகிலுவிலுள்ள மத்வாச்சாரியரின் மடத்தின் தலைவருமாவார். இவர் நரஹரி தீர்த்தருடன் சேர்ந்து ஹரிதாச இயக்கத்தை நிறுவியவர் என்று பரவலாகக் கருதப்படுகிறார். ரங்க விட்டலர் என்ற புனைப்பெயரில் இவர் எழுதிய பாடல்கள், ஆன்மீகவாதம் மற்றும் மனிதநேயத்தால் ஊடுருவியுள்ள துவைதக் கொள்கைகளின் வடிகட்டலைக் கொண்டுள்ளன. சுலடி இசைக் கட்டமைப்பைக் கண்டுபிடித்த பெருமையும் இவருக்கு உண்டு. அவற்றில் 133 ஐ பல கீர்த்தனைகளுடன் இயற்றினார். இவர் சாளுவ நரசிம்ம தேவ ராயனின் ஆலோசகராக இருந்தார். மேலும், இளம் வியாசதீர்த்தருக்கு வழிகாட்டினார். ஜெயதீர்த்தரின் நியாய சுத்தம் குறித்து நியாசுதோபன்யாசா-வாக்வஜ்ரா என்ற வர்ணனையையும் எழுதியுள்ளார்..
# சிறீபாதராஜர்

## வாழ்க்கை

இவர், கருநாடகாவில் சென்னப் பட்டணம் வட்டத்திலுள்ள அபூர் என்ற கிராமத்தில் ஒரு தேசஸ்த் பிராமணக் குடும்பத்தில் கணக்காளராக பணியாற்றி வந்த சேசகிரியப்பா என்பவருக்கும், கிரியாம்மா என்பவருக்கும் பிறந்தார். இவர் தனது இளம்வயதில் கால்நடைகளை கவனித்து வந்தார். ஓய்வு நேரத்தில் சமசுகிருத நூல்களைப் படித்தார். இவர் அபூரில் உள்ள மத்துவரின் மடத்தின் தலைவராகவும், வியாசதீர்த்தரின் குருவாகவும் இருந்தார். ராகவேந்திர மடத்தின் முன்னோடியான, உத்தராதி மடத்தின் இரகுநாத தீர்த்தர், இவருக்கு "சிறீபாதராஜர்" அல்லது "சிறீபாதராயர்" என்ற பட்டத்தை வழங்கினார்.
# சிறீபாதராஜர்

## படைப்புகள்

வேதாந்தத்தின் பாரம்பரியத்தைத் தொடர்ந்த இவர், ஜெயதீர்த்தரின் 'நியாய சுத்தம்' குறித்து 'வாக்வஜ்ரம்' என்று ஒரு வர்ணனையை எழுதினார். இது வரலாற்றாசிரியர் சர்மா, "3500 கிரந்தங்களில் ஒரு தெளிவான மற்றும் கவர்ச்சிகரமான வர்ணனை" எனக் குறிப்பிடுகிறார். முழுமையான வெளிப்பாடு மற்றும் அழகான பாணி இருந்தபோதிலும், ஹரிதாச பக்தி இயக்கத்தில் இவரது பங்கு இவரது அறிவார்ந்த பணியைக் கிரகித்தது என்றும் சர்மா கூறுகிறார். இசையுடன் ஒத்திசைக்கப்பட்ட அவரது எளிய சொல் மற்றும் ஆன்மீக பாடல்களால் இவர் பெரும்பாலும் தாச சாகித்யத்தின் முன்னோடியாக கருதப்படுகிறார். இவரது எளிய தொடக்கங்கள் இவரது வடமொழியுடன் நெருக்கமான தொடர்பும் இவரது கவிதைகளில் தாக்கத்தை ஏற்படுத்தியதாக ஜாக்சன் கருதுகிறார். இவர் 13,000 சுலடிகளை இயற்றினார். அவை வெவ்வேறு ராகங்களையும்தாளங்களையும் கொண்ட பாடல்கள். அவை பெரும்பாலும் கதைகளின் மனநிலையை அமைக்கப் பயன்படுகின்றன. இவருக்குப் பின் மடத்தின் தலைவராக வந்த வியாசதீர்த்தர், ஹரிதாச இயக்கத்திற்கு மேலும் உத்வேகம் அளித்து, புரந்தரதாசர், கனகதாசர் போன்ற பலகைகளைத் தொடங்கி, பல கீர்த்தனங்களை இயற்றுவதன் மூலம் இவரது இசை மரபுகளை வளர்த்தார்.
# திக்கோடி கலங்கரை விளக்கம்

**திக்கோடி கலங்கரை விளக்கம்** *(Thikkoti Lighthouse)* என்பது இந்தியாவின் கேரள மாநிலத்தின், கோழிக்கோடு மாவட்டத்தில், வெள்ளியாங்கல் மூடாட்டி கடற்கரைப் பகுதியில் உள்ள கலங்கரை விளக்கமாகும். இந்தப்பகுதியில் கப்பல் ஒன்று உடைந்ததற்கு பின் இந்த கலங்கரை விளக்கம் கட்டபட்டது. இந்தப் கப்பலின் உடைந்துபோன பாகங்கள் இன்றும் இப்பகுதியில் உள்ளன. இங்குள்ள வெள்ளியாங்கல் பாறைக்கு அயல்நாட்டுப் பறவைகள் வலசை வருகின்றன.
# தளி சிவன் கோயில்

**தளி சிவன் கோயில்** அல்லது **தளி மகாசேத்திரம்** என்பது கேரளத்தின், கோழிக்கோடு நகரின் மையத்தில் அமைந்துள்ள ஒரு சிவன் கோயிலாகும். இந்த கோயில் 14 ஆம் நூற்றாண்டில் கோழிகோடு அரசரான திருமூலபாத் என்பவரால் கட்டப்பட்டது.
# தளி சிவன் கோயில்

## வரலாறு

கோழிக்கோட்டில் உள்ள பழமையான கோயில்களில் தளி கோயிலும் ஒன்றாகும். இந்த கோயிலை சுவாமி திருமுலபாத் கட்டியுள்ளார். கோழிக்கோடு நகரத்தின் உருவாக்கம், செழிப்பு ஆகியவற்றுடன் இந்த பழங்கால கோவிலின் புனிதத்தன்மையுடன் நெருக்கமாக தொடர்புகொண்டது. கோயிலின் கருவறையில் உள்ள இலிங்கமானது *துவாபர யுகத்தின்* முடிவில் பரசுராமரால் நிறுவப்பட்டதாக நம்பப்படுகிறது. கருவறையில் உள்ள திருவுருவானது உமமகேசுவர உருவாகும். இந்த கோயில் 1500 ஆண்டுகள் பழமையானது. இது கோழிக்கோடு இராச்சியதின் ஆட்சியின் போது உச்சகட்ட வளர்ச்சியை அடைந்தது. கோயிலின் தற்போதைய அமைப்பொடு 14 ஆம் நூற்றாண்டில் கட்டப்பட்டது.
# இரகுநாத தீர்த்தர்

இரகுநாத தீர்த்தர் *(Raghunatha Tirtha)* (இறப்பு: 15) இவர் ஓர் இந்து தத்துவஞானியும் அறிஞரும் துறவியுமாவார். இவர் மத்துவருக்குப் பிறகு 1442 முதல் 1502 வரை அடுத்தடுத்து உத்தராதி மடத்தின் 19 வது தலைவராக இருந்தார்.
# இரகுநாத தீர்த்தர்

## வாழ்க்கை

இவர் விபுதேந்திர தீர்த்தரின் சமகாலத்தவராகவும், இராகவேந்திர மடத்தின் தலைவராக இருந்த சிறீபாதராஜர், வியாசதீர்த்தர், புரந்தரதாசர் போன்றவர்களின் முன்னோடியாகவும் அறியப்படுகிறார். இலட்சுமிநாராயண தீர்த்தரால் துறவறத்தில் ஈடுபடுத்தப்பட்ட இவர், சுவர்ணவர்ண தீர்த்தரின் வாரிசாக அங்கீகரிக்கப்பட்டார். உயர் கல்விக்காக விபுதேந்திர தீர்த்தரிடம் அனுப்பப்பட்டார். அங்கு இவர் துவைத வேதாந்தத்தில் நிபுணரானார். இவர் 1502 இல் இறந்தார். இவரது பிருந்தாவனம் மல்கெடாவில் அமைக்கப்பட்டன.
# புனே மாவட்டத்தின் வருவாய் வட்டங்கள்

மாநிலத்தில் புனே மாவட்டத்தின் அமைவிடம்]]  
14 வருவாய் வட்டங்கள்]]  
**புனே மாவட்டத்தின் வருவாய் வட்டங்கள்** (**List of Talukas of Pune district**) இந்தியாவின் மகாராட்டிரா மாநிலத்தின் புணே மண்டலத்தில் (பச்சை நிறம்) அமைந்த புனே மாவட்டம் 14 தாலுகாக்கள் கொண்டது. அதில் புனே நகர்புற தாலுகா முற்றிலும் புனே மாநகராட்சிப் பகுதியை எல்லையாகக் கொண்டது.  
1. புனே நகர்புற தாலுகா -தலைமையிடம் புனே
1. ஹவேலி தாலுகா - பிம்பிரி-சிஞ்ச்வடு
1. இந்தப்பூர் தாலுகா
1. தௌந்து தாலுகா
1. பாராமதி தாலுகா
1. புரந்தர் தாலுகா
1. போர் தாலுகா
1. வேல்ஹே தாலுகா
1. முல்சி தாலுகா
1. மாவல் தாலுகா
1. கேத் தாலுகா
1. அம்பேகாவ் தாலுகா
1. ஜுன்னர் தாலுகா - ஜுன்னர்
1. சிரூர் தாலுகா - சிரூர்
# விஜயேந்திர தீர்த்தர்

**விஜயேந்திர தீர்த்தர்** (*Vijayindra Tirtha*) ( 1514 - 1595) இவர் ஓர் துவைதத் தத்துவஞானியும்,இயங்கியல் நிபுணருமாவார். ஒரு சிறந்த எழுத்தாளரான இவர் இடைவிடாத வாதத் திறமைக் கொண்டவராவார். இவர் துவைத்தின் கொள்கைகளை விளக்கும் 104 கட்டுரைகளை எழுதியுள்ளார் என்றும், வேதாந்தத்தின் சமகால மரபுவழி பள்ளிகளை, பரம்பரை வீரசைவ இயக்கத்தின் தாக்குதல்களுக்கு எதிராக அதை பாதுகாத்தார் என்றும் கூறப்படுகிறது. தஞ்சை நாயக்கர்களின் ஆட்சியில் கும்பகோணத்திலுள்ள மடத்தின் தலைவராக இருந்த இவர், அத்வைத தத்துவஞானி அப்பைய தீட்சிதருடனும், வீரசைவ எம்மே பசவருடனும் விவாத விவாதங்களில் பங்கேற்றார். அந்த காலத்தைச் சேர்ந்த கல்வெட்டுகள், இறையியல் விவாதங்களில் வெற்றி பெற்றதற்காக இவர் பெற்ற கிராமங்களின் மானியங்களை பதிவு செய்துள்ளன. இவர் 64 கலைகளையும் கற்றுத் தேர்ந்தவர் என்று வரலாற்றாசிரியர் சர்மா "மீமாஞ்சம், நியாயம் மற்றும் காவிய இலக்கியங்களை உள்ளடக்கிய இவரது சில படைப்புகளிலிருந்து இது தெளிவாகிறது" எழுதுகிறார்.
# விஜயேந்திர தீர்த்தர்

## படைப்புகள்

இவர் 104 இலக்கியப் படைப்புகளுக்கு பெருமை சேர்த்தார். அவற்றில் பல தற்போது இல்லை. முக்கியமாக எஞ்சியவை வியாசதீர்த்தர் (லகு அமோடா), மத்துவர் (தத்வபிரகாசிகா திப்பானி) ஆகியோரின் படைப்புகளைப் பற்றியும், அப்பைய்ய தீட்சிதரின் படைப்புகளை மறுக்கும் வேதியியல் படைப்புகள் மற்றும் மீமாஞ்சத்துடன் துவைதத்தின் பொருந்தக்கூடிய சிக்கலைக் கையாளும் பல கட்டுரைகள் அடங்கும். ஒரு சில கவிதைகளும், மூன்று நாடக படைப்புகளும் இவரது கணக்கில் சேரும்.
# விஜயேந்திர தீர்த்தர்

## குறிப்பிடத்தக்க படைப்புகள்

இவரது 104 படைப்புகளில் அறுபது மட்டுமே உள்ளன. குறிப்பிடத்தக்க சில படைப்புகளைத் தவிர, பல அச்சிடப்படாமல் உள்ளன. கையெழுத்துப் பிரதிகள் நஞ்சன்கூடு, மந்த்ராலயம் மற்றும் கும்பகோணம் போன்ற பல இடங்களிருக்கும் மடங்களில் பாதுகாக்காப்படுகின்றன .
# நாகாராதனை

**நாகாராதனை** (நாக ஆராதனை, *Nagaradhane)* என்பது பாம்பு வழிபாட்டின் ஒரு வடிவமாகும். இதுவும் பூத கோலம் என்ற நடன வடிவமும் தட்சிண கன்னடா, உடுப்பி, காசர்கோடு ஆகிய இடங்களை உள்ளடக்கிய துளு நாடு என்ற பகுதியில் நிலவும் தனித்துவமான பாரம்பரியங்கள் ஆகும். இது துளு மக்களால் பின்பற்றப்படுகிறது. பாம்புகள் தெய்வங்களாக மட்டும் பார்க்கப்படுவதில்லை. பல சமூக, மத மற்றும் சுற்றுச்சூழல் காரணங்களுக்காக மதிக்கப்படுகின்றன, திருப்திப்படுத்தப்படுகின்றன, மேலும் பாதுகாக்கப்படுகின்றன.
# நாகாராதனை

## தோற்றம்

பாம்புகள் இந்தியாவில் சக்தி, பிரமிப்பு மற்றும் மரியாதையுடன் தொடர்புபடுத்தப்பட்டுள்ளன. இந்து புராணங்களின்படி, விஷ்ணு, ஆதிசேசன் என்ற மாபெரும் பாம்பின் நிழலில் ஓய்வெடுக்கிறார். சிவபெருமான் கழுத்தில் வாசுகி என்ற பாம்பை அணிந்துள்ளார்.  
இதன் தோற்றத்தை கண்டுபிடிப்பது கடினம். துளு மக்களிடையே சில குலங்கள் நாகவம்சி வம்சாவளியைச் சேர்ந்தவர்கள் என்பதால், பாம்பு வழிபாடு அவர்களால் பிரபலப்படுத்தப்பட்டிருக்கலாம். பாம்பு வழிபாட்டின் பெரும்பாலான சடங்குகள் பிராமணர்களால் செய்யப்படுகின்றன என்றாலும், நாக வழிபாடு இல்லாத ஒரு துளுவ குடும்பம் கூட இல்லை. அங்கு இவர்களின் மத்தியில் அளியா சந்தான பரம்பரையின் படி நாக தேவதையை வணங்குகிறார்கள்.  
துளு நாடு அல்லது தெற்கு கர்நாடகாவின் சில பகுதியில் விவசாயமும் பிரதானமாக உள்ளது . இந்த வயல்களில் பாம்புகள் கொறித்துண்ணிகளிடமிருந்து பயிரைக் காப்பாற்ற உதவுகின்றன. பாம்புகளை வணங்குவதற்கு இது ஒரு நம்பத்தகுந்த காரணமாக இருக்கலாம்.
# புது காத்ரஜ் சரங்கச் சாலை

நகரத்திலிருந்து சாத்தாரா செல்லும் வழியில் மலையை குடைந்து அமைக்கப்பட்ட புது காத்ரஜ் சாலை]]  
**புது காத்ரஜ் சுரங்கச் சாலை** (**New Katraj Tunnel**) இந்தியாவின் மகாராட்டிரா மாநிலத்தின் புனே மாநகரத்தில் அமைந்த காத்ரஜ் மலைக் கணவாயை குடைந்து அமைக்கப்பட்ட 1,223 மீட்டர் நீளம் கொண்ட இரு வழி சுரங்கப்பாதை ஆகும்.. புது காத்ரஜ் சாலை வழியாக புனே - சாத்தாரா நகரத்தை இணைக்கும் தேசிய நெடுஞ்சாலை 48 செல்கிறது. இம்மலைக் கணவாய்ச் சாலை 15 டிசம்பர் 2006 அன்று திறக்கப்பட்டது.  
தற்போது இச்சுரங்கச்சாலையை 6 வழிச்சாலையாக மாற்ற இந்திய அரசின் போக்குவரத்துத் துறை அமைச்சர் நிதின் கட்காரி அடிக்கல் நாட்டினார்.
# துஷாராகிரி அருவி

**துஷாராகிரி அருவி** (*Thusharagiri Falls*) என்பது தென்னிந்திய மாநிலமான, கேரளத்தின், கோழிக்கோடு மாவட்டத்தில் உள்ள ஒரு அருவி ஆகும்.  
தேற்குத் தொடர்ச்சி மலைகளில் தோன்றும் இரண்டு நீரோடைகள் ஒன்றாக கலந்து சாலிப்புழா ஆற்றை உருவாக்குகின்றன. இந்த ஆற்றிலிருந்து மூன்று அருவிகள் உண்டாகின்றன. இந்த அருவியில் எழும் பனி மூட்டத்தின் காரணமாகவே இந்த மலை, 'தூஷாராகிரி' என்று அழைக்கப்படுகிறது. இந்த மூன்று அருவிகளில் உயரத்தில் இருந்து விழும் தேன்பாறை அருவியே உயரமானதாகும். இரண்டு பிற அருவிகள் ஏரட்டுமுக்கு அருவி, மழவில் அருவி என்பவையாகும்.
# துஷாராகிரி அருவி

## துஷாராகிரி பாலம்

துஷாராகிரி பாலம் துஷாராகிரி அருவிக்கு அருகிலுள்ள சாலிப்புழாவில் அமைந்துள்ளது. இது கேரளாவின் மிக உயரமான வளைவு பாலமாகும்.
# பார்சி அஞ்சுமன் கோயில்

**பார்சி அஞ்சுமன் கோயில்** (*Parsi Anjuman Baug*) என்பது தென்னிந்திய மாநிலமான, கேரளத்தின், கோழிக்கோடு மாவட்டதில், கோழிக்கோடு நகரின், எஸ். எம். தெருவில் உள்ள பார்சி மக்களின் நெருப்புக் கோவில் ஆகும். இக்கோயில் 18 ஆம் நூற்றாண்டைச் சேர்ந்தது.  
வணிகம் செய்ய இங்கு வந்த பார்சி சமூகத்தினரால் இது கட்டப்பட்டது. மலபாரின் வர்த்தகத்திற்கு பெரிதும் பங்களித்த நூற்றுக்கும் மேற்பட்ட பார்சி குடும்பங்கள் கோழிக்கோட்டில் குடியேறின. அவர்கள் கட்டிய கோயிலே, இந்த அஞ்சுமான் பாக் எனப்படும் தீக்கோயிலாகும். இதுவே கேரளத்தில் உள்ள ஒரே பார்சி கோயிலாகும். இந்த கோயில் தற்போது கோழிக்கோட்டில் மீதமுள்ள ஒரே பார்சி குடும்பமான மார்ஷல்களால் பராமரிக்கப்படுகிறது. பெரும்பாலான பார்சிகள் மாநிலத்திலிருந்து புலம்பெயர்ந்து சென்றுவிட்டாலும், இந்தக் கோயில் கோழிக்கோட்டுக்கும் பார்சிகளுக்கும் உள்ள தொடர்புக்கு ஒரு சான்றாகும்.
# பதஞ்சலி யோகபீடம்

**பதஞ்சலி யோகபீடம்** (Patanjali Yogpeeth) இந்தியாவில் உள்ள யோகா பயிற்சி நிறுவனங்களில் ஒன்றாகும். இது உத்திரகாண்டில் உள்ள அரித்துவார் மாவட்டத்தில் அமைந்து உள்ளது.இந்த யோக பீடத்திட்டம் இந்தியாவில் உள்ள மிக பெரிய அயுர்வேத நிறுவனமான பதஞ்சலி நிறுவனத்தால் நடத்தப்படுவதாகும்.  
ரீஷி பதஞ்சலி பெயர் கொண்ட இந்நிறுவனத்தின் தலைவர் அகிய பாபா ராம்தேவ்வின் முதன்மை திட்டமாக இது யோகா மற்றும் ஆயுர்வேத மருத்துகளை தயாரிப்பதும் வளர்பதும் இதன் நேக்கம் ஆகும்.இது பதஞ்சலி பல்கலைக் கழகத்தின் தாயாகமாகும். ஆச்சார்ய பாலகிருஷ்ணர் இதன் பொதுச் செயலாராக உள்ளார்.பதஞ்சலி யோக பீடத்தில் அனைத்து விதமான நோய்களுக்கும் சிக்சை மற்றும் தங்கும் வசதியும் உள்ளது.
# பதஞ்சலி யோகபீடம்

## சமுதாய பொறுப்பு

பாபா ராம்தேவால் தொடங்கபட்ட லாபநோக்கமற்ற இந்த திட்டம் சுகாதர பாதுகாப்பு, கல்வி மற்றும் சமுகப் பொருளாதரம் அகியவற்றின் முன்னேற்றத்தில் அக்கறை செலுத்துகிறது.பதஞ்சலி நிறுவனம்ன்னுடைய அறகட்டளைகள் முலம் தொண்டாற்றுகிறது.
# சாவித்திரி உபநிடதம்

**சாவித்ரி உபநிஷதம்**, அல்லது சாவித்ரியூபனிஷாத் என்பது ஒரு சமஸ்கிருத உரை ஆகும். இது இந்து மதத்தின் சிறிய உபநிடதங்களில் ஒன்றாகும். இது சாமவேதத்துடன் இணைக்கப்பட்டுள்ளது. இது சமான்ய உபநிஷங்களில் ஒன்றாகும். இந்த உபநிஷதம் இந்து சூரிய கடவுளுடன் தொடர்புடையது.  
இந்த உபநிஷதம் சாவித்ரி எனும் வித்யாவை (சூரிய ஒளியைப் பற்றிய அறிவு) விவரிக்கிறது. பிரபஞ்சத்தில் உள்ள அனைத்தும் ஆண்பாலாகிய சாவித்ர் மற்றும் பெண்பால் சாவித்திரியின் வெளிப்பாடு என்று தெரிவிக்கிறது. தெலுங்கு மொழியில் திரட்டு 108 உபநிடதங்களில் இது பட்டியலிடப்படுள்ளது. சாவித்ரி உபநிஷதம் என்பது 15 வசனங்களைக் கொண்டதாகும்.
# இராகவேந்திர மடம் (மந்திராலயம்)

**இராகவேந்திர மடம்** (*Raghavendra Math*) இராயர் மடம் எனவும் கும்பகோணம் மடம் எனவும் அழைக்கப்படும் இது மூன்று முக்கிய துவைத வேதாந்த மடங்களில் மந்திராலயத்தை மையமாகக் கொண்ட முக்கியமான ஒன்றாகும். இந்தியாவின் ஆந்திரப்பிரதேச மாநிலத்தில் கர்நூல் மாவட்டத்தில் துங்கபத்திரை ஆற்றின் கரையில் அமைந்துள்ள மந்திராலயத்தில் இராகவேந்திர மடம் அமைந்துள்ளது.  
இராகவேந்திர மடம், உத்தராதி மடம் மற்றும் வியாசராஜ மடம் ஆகியவை துவைத வேதாந்தத்தின் மூன்று பிரதான மடங்களாகக் கருதப்படுகின்றன. இம்மடங்களின தலைவர்களும் அறிஞர்களும் பல நூற்றாண்டுகளாக மத்துவரின் துவைத வேதாந்தத்தின் கொள்கை வடிவமைப்பாளர்களாக இருந்தனர்.
# இராகவேந்திர மடம் (மந்திராலயம்)

## வரலாறு

சமசுகிருத அறிஞர் சுரேந்திரநாத் தாசுகுப்தாவின் கூற்றுப்படி, இந்தியாவின் தெற்குப் பகுதியில் துவைதத்தை பரப்புவதற்காக உத்தராதி மடத்திலிருந்து (பிரதான பரம்பரை) கிளைத்த இரண்டு மடங்களில் இம்மடமும் ஒன்றாகும். இதற்கு கும்பகோணம் மடம் என்று பெயரிடப்பட்டது. பின்னர் விஜயேந்திர தீர்த்தருக்குப் பிறகு சுதீந்திர தீர்த்தரால் இம்மடம் விஜயேந்திர மடம் அல்லது விஜயேந்திர சுவாமிகள் என் மாற்றப்பட்டது. கும்பகோணத்தில் சிறிது காலம் தங்கிய பின்னர், அவர் இராமேசுவரம், இராமநாதபுரம், திருவரங்கம், மற்றும் மதுரா இடங்களுக்கு யாத்திரை மேற்கொண்டதாகத் தெரிகிறது. பின்னர் அவர் மேற்கு நோக்கி உடுப்பி மற்றும் சுப்பிரமணியாவுக்குச் சென்றார். பின்னர் அங்கிருந்து பண்டரிபுரம், கோலாப்பூர் மற்றும் பிஜாப்பூர் ஆகிய இடங்களுக்கும் சென்றார். கோலாப்பூரில், அவர் நீண்ட காலம் தங்கியதாகவும், பிஜாப்பூரில் பல மதமாற்றம் செய்ததாகவும் கூறப்படுகிறது. அதன் பிறகு அவர் இறுதியில் கும்பகோணத்திற்கு திரும்பினார். 1663 வாக்கில் அவர் மைசூருக்குப் புறப்பட்டார். அங்கு அவர் தொட்ட தேவராய உடையாரிடமிருந்து மானியம் பெற்றார். பின்னர் அவர் மேலும் வடக்கு நோக்கி நகர்ந்து, இறுதியாக ஆந்திராவின் ஆதோனி என்ற இடத்தில் துங்கபத்ரா ஆற்றின் கரையில் உள்ள மந்திராலயம் என்ற கிராமத்தில் குடியேறினார். புனித நதியில் அவர் 1671 இல் சமாதியானார்.  
இம்மடம், பின்னர் இராகவேந்திர தீர்த்தரின் பெயரைக் கொண்டது.
# இராகவேந்திர மடம் (மந்திராலயம்)

## குரு பரம்பரை

1. மத்துவாச்சாரியர்
1. பத்மநாப தீர்த்தர்
1. நரஹரி தீர்த்ர்
1. மாதவ தீர்த்தர்
1. அக்சோபிய தீர்த்தர்
1. ஜெயதீர்த்தர்
1. வித்யாதிராஜ தீர்த்தர்
1. கவீந்திர தீர்த்தர்
1. வாகீச தீர்த்தர்
1. இராமச்சந்திர தீர்த்தர்
1. விபுதேந்திர தீர்த்தர்
1. ஜிதமித்ர தீர்த்தர்
1. இரகுநந்தனா தீர்த்தர்
1. சுரேந்திர தீர்த்தர்
1. விஜயேந்திர தீர்த்தர்
1. சுதீந்திர தீர்த்தர்
1. இராகவேந்திர தீர்த்தர்
1. யோகீந்திர தீர்த்தர்
1. சூரேந்திர தீர்த்தர்
1. சுமதேந்திர தீர்த்தர்
1. உபேந்திர தீர்த்தர்
1. வதேந்திர தீர்த்தர்
1. வசுதேந்திர தீர்த்தர்
1. வரதேந்திர தீர்த்தர்
1. தீரேந்திர தீர்த்தர்
1. புவனேந்திர தீர்த்தர்
1. சுபோதேந்திர தீர்த்தர்
1. சுஜனேந்திர தீர்த்தர்
1. சுஜ்னனேந்திர தீர்த்தர்
1. சுதர்மேந்திர தீர்த்தர்
1. சுகுனேந்திர தீர்த்தர்
1. சுப்ராஜேந்திர தீர்த்தர்
1. சுக்ருதீந்திர தீர்த்த
1. சுசீலேந்திர தீர்த்தர்
1. சுவிரதேந்திர தீர்த்தர்
1. சுயமீந்திர தீர்த்தர்
1. சுஜயீந்திர தீர்த்தர்
1. சுசமீந்திர தீர்த்தர்
1. சுயதேந்திர தீர்த்தர்
1. சுபுதேந்திர தீர்த்தம் - தற்போதைய தலைவர்
# வியாசராஜ மடம்

**வியாச ராஜ மடம்** (*Vyasaraja Math*) என்பது மத்துவாச்சாரியரிலிருந்து, இராசேந்திர தீர்த்தர் மற்றும் அவர்களது சீடர்கள் வழியாக வந்த மூன்று முக்கிய துவைத வேதாந்த மடங்களில் ஒன்றாகும். இம்மடம், உத்திராதி மடம் மற்றும் இராகவேந்திர மடம் ஆகியவற்றுடன், துவைத வேதாந்தத்தின் மூன்று பிரதான மடங்களாகக் கருதப்படுகின்றன. இவை கூட்டாக 'மடத்துராயா' என்று குறிப்பிடப்படுகின்றன. மடத்தின் தலைவர்களும் பண்டிதர்களும் பல நூற்றாண்டுகளாக மத்துவருக்குப் பிந்தைய துவைத வேதாந்தத்தின் கொள்கைகளை கட்டியமைத்தனர்.
# வியாசராஜ மடம்

## தற்போதைய தலைவர்

திருப்பதி, இராட்டிரிய சமசுகிருத வித்யாபீடத்தின் முன்னாள் துணைவேந்தர் மகாமகோபாத்யா பேராசிரியர் டி.பிரலதாச்சார்யா, என்பவர் சிறீ வித்யாசிறீசா தீர்த்தர் என்ற பெயருடன் 2017 சூலை 2 ஆம் தேதி புதிய தலைவராக பொறுப்பேற்றுக் கொண்டார்.
# உத்திராதி மடம்

**உத்திராதி மடம்** (*Uttaradi Math*) என்பது மத்துவாச்சாரியரிடமிருந்து, பத்மநாப தீர்த்தர், ஜெயதீர்த்தர் மற்றும் அவர்களின் சீடர்கள் வழியாக வந்த முதன்மையான துவைத வேதாந்த மடங்களில் ஒன்றாகும். இது மத்வ பிராமணர்களிடையே ஒரு முக்கியமான நிறுவனமாகும். மேலும் இது வைணவர்களிடையே ஆழமாக மதிக்கப்படுகிறது. இது, தென்னிந்தியாவில் உள்ள செயற்கைக்கோள் நிறுவனங்கள் மூலம் மத்வ பாரம்பரியம் மற்றும் துறவற நடவடிக்கைகளை வரலாற்று ரீதியாக ஒருங்கிணைத்து, சமசுகிருத இலக்கியங்களை பாதுகாத்து, துவைதப் படிப்பைத் தொடர்ந்த முக்கிய இந்து துறவற நிறுவனங்களில் ஒன்றாகும். இந்த மடம் ஒரு நூலகமாகவும் வரலாற்று சமசுகிருத கையெழுத்துப் பிரதிகளின் மூலமாகவும் இருந்து வருகிறது. மற்ற இந்து மடங்களுடன் சேர்ந்து வேதங்களைப் பாதுகாத்தல், மாணவர்கள் மற்றும் பாடல்களுக்கு நிதியளித்தல், சமசுகிருத உதவித்தொகை மற்றும் ஆண்டு மத்துவ ஜெயந்தியைக் கொண்டாடுவதில் தீவிரமாக செயல்பட்டு வருகிறது. தற்போதைய பீடாதிபதி ஆச்சார்ய சத்யாத்மா தீர்த்தர் என்பவராவார். மற்ற மத்வ மடங்களுடன் ஒப்பிடும்போது தென்னிந்தியாவில் உத்தராதி மடத்திற்கு பெரும் பின்தொடர்வுகள் உள்ளன. மகாராட்டிராவின் தேசஸ்தா மத்துவர்களில் பெரும்பாலோரும்,பீகாரில் உள்ள கயவால் பிராமணர்களின் ஒட்டுமொத்த சமூகமும் இந்த மடத்தைப் பின்பற்றுகிறார்கள்.  
சமசுகிருத அறிஞர் சுரேந்திரநாத் தாசுகுப்தாவின் கூற்றுப்படி, இம்மடம் இரண்டு முறை பிரிக்கப்பட்டது. மற்றவை வியாசராஜ மடம் மற்றும் இராகவேந்திர மடம் . இந்த மடம், வியாசராஜ மடத்துடனும், இராகவேந்திர மடதுடனுடனும் சேர்ந்து, துவைத வேதாந்தத்தின் மூன்று பிரதான நிறுவனங்களாகக் கருதப்படுகின்றன. அவை கூட்டாக மடத்துராயா என்று குறிப்பிடப்படுகின்றன. மடத்தின் தலைவர்களும் பண்டிதர்களும் பல நூற்றாண்டுகளாக மத்துவருக்குப் பிந்தைய துவைத வேதாந்தத்தின் கொள்கைகளை கட்டியமைத்தனர்.
# உத்திராதி மடம்

## சொற்பிறப்பியல்

பாரம்பரியத்தின் படி, "உத்தராதி" என்பது "சம்சாரக் கடலில் இருந்து நம்மைக் காப்பாற்றும் விஷ்ணு<nowiki/>வின் " செயலைக் குறிக்கிறது. மேலும் "மடம்" என்பது ஆன்மீக ஆய்வுகளுக்கான "ஒரு நிறுவனமாக " அல்லது கோவிலைக் குறிக்கிறது. இது விஷ்ணு சஹஸ்ரநாமத்தில் விஷ்ணுவின் 494 வது பெயராகும். சமசுகிருத அறிஞர் சர்மா கருத்து தெரிவிக்கையில், "உத்தராதி மடம் ஒரு பிராந்திய பதவியைக் கொண்டுள்ளது. ஏனெனில் அதன் தலைமையகம் வடகன்னட மாவட்ட கர்நாடகர்களால் ஆக்கிரமிக்கப்பட்டுள்ளது".
# சுப்ரமண்யா, கர்நாடகா

சுப்ரமண்யா (*Subramanya*) என்பது இந்தியாவின் தெற்கு கன்னட மாவட்டத்தில் சுல்லியா வட்டத்தில் அமைந்துள்ள ஒரு கிராமமாகும். குக்கே சுப்ரமண்யர் கோயில் இங்கு அமைந்துள்ளது. இது மங்களூரிலிருந்து சுமார் 105 கிலோமீட்டர் (65 மைல்) தொலைவில் உள்ளது. இது இரயில் மற்றும் சாலை வழியாக இணைக்கப்பட்டுள்ளது. இதற்கு முதலில் "குக்கே பட்டணம்" என்று பெயரிடப்பட்டது.
# சுப்ரமண்யா, கர்நாடகா

## யாத்ரீக மையம்

இந்த கிராமம் சுப்ரமண்யாவில் உள்ள குக்கே சுப்ரமண்யர் கோயிலுக்கு வருகை தரும் யாத்ரீகர்களுக்கான அணுகுமுறை மற்றும் ஓய்வு இடமாகும். இந்த கிராமம் குமாரதாரா ஆற்றால் சூழப்பட்டுள்ளது. குமாரதாராவின் துணை நதியான தர்ப்பன தீர்த்தம் கோயிலுக்குப் பின்னால் பாய்கிறது.  
வாசகியும் பிற பாம்புகளும் சுப்பிரமண்ய கடவுளின் கீழ் சுப்ரமண்யத்தில் உள்ள குகைகளில் தஞ்சம் புகுந்தனர் என்பது நம்பிக்கை. இங்கே சுப்ரமண்யரை பாம்பாக வணங்குகிறார்கள்.
# சுப்ரமண்யா, கர்நாடகா

## போக்குவரத்து

மங்களூர், பெங்களூர், தர்மஸ்தலா, மைசூர் போன்றவற்றிலிருந்து குக்கே சுப்ரமண்யாவை சாலை வழியாக அடையலாம். பெங்களூரிலிருந்து வரும் பாதை ஹாசனிலிருந்து சக்லேசுபூர் பிரிவு வழியாக இணைக்கப்பட்டுள்ளது. பிசில் காடுகள் வழியாக இதை அடைய மற்றொரு பாதை உள்ளது. சாலைகள் மிகவும் மோசமாக இருப்பதால் பலர் இந்த வழியைத் தவிர்க்கிறார்கள். இப்போது பிசில் பாதையை சீரமைப்பதற்கான திட்டத்தை அரசாங்கம் தொடங்கியுள்ளது. இங்கிருந்தும் பிற இடங்களிலிருந்தும் கர்நாடக போக்குவரத்துக் கழகம் தினசரி பேருந்துகளை இயக்குகிறது. 115 கிலோமீட்டர் (71 மைல்) தொலைவில் உள்ள மங்களூர் சர்வதேச விமான நிலையம் அருகிலுள்ள விமான நிலையமாகும். அருகிலுள்ள ரயில் நிலையம் மங்களூர்-பெங்களூர் ரயில் பாதையில் சுப்ரமண்யா சாலை இரயில் நிலையம் ஆகும். இது குக்கே சுப்ரமண்யாவிலிருந்து 12 கிலோமீட்டர் (7.5 மைல்) தொலைவில் உள்ளது. பெங்களூரு மங்களூரிலிருந்து பயணிகள், விரைவு இரயில் சேவைகள் உள்ளன.
# கயாவால் பிராமணர்கள்

**கயாவால் பிராமணர்கள்** (*Gayawal Brahmin*) என்பவர்கள் ஒரு இந்திய இந்து பிராமண துணைப்பிரிவினராவர். பிரம்ம கல்பித், கயாவால் பண்டிதர்கள், கயாவால் பாண்டா எனவும் அழைக்கப்படுகிறார்கள். இவர்கள் முக்கியமாக இந்திய மாநிலமான பீகாலிருந்து வந்தவர்கள். அதன் உறுப்பினர்கள் மத்வாச்சாரியர் முன்வைத்த துவைதாத்வைதத்தையும், உத்தராதி மடத்தையும் பின்பற்றுபவர்கள் ஆவர். கயையின் பெரிய புனித யாத்திரை மையத்தில் இவர்களின் பிரதான கோயில் அமைந்துள்ளது.  
கயையின் நீத்தார் வழிபாடு செய்வதில் இவர்கள் மிகவும் சிறப்பு வாய்ந்த குழுவாக உள்ளனர். இவர்கள் கயையின் பால்கு ஆற்றங்கரையில் **பிண்ட தானம்**, **தர்ப்பணம்** போன்ற நீத்தார் வழிபாடு செய்வது போன்றச் சடங்குகளின் பாரம்பரிய ஏகபோக உரிமையைக் கொண்டுள்ளனர்.
# கயாவால் பிராமணர்கள்

## சொற்பிறப்பியல்

"கயாவால்" என்ற வார்த்தையின் அர்த்தம் "கயாவில் வசிப்பவர்". என்ப்படும். ஆனால் இது ஒரு குறிப்பிட்ட கயாவால் பிராமண சமூகத்தை குறிக்க மட்டுமே பயன்படுத்தப்படுகிறது.
# தெய்வத்ன பிராமணர்

**தெய்வத்ன பிராமணர்கள்** (*Daivadnya Brahmins)* என்பவர்கள் கொங்கணி மக்கள் மற்றும் கொங்கன் மண்டலத்தை பூர்வீகமாகக் கொண்ட இந்து பிராமண சாதிகளின் துணைக்குழுவாகும். முக்கியமாக கோவா, தாமன், கனரா (கடலோர கர்நாடகா), கடலோர மகாராட்டிரா, கேரளா போன்ற பகுதிகளில் வசிக்கின்றனர்.  
இவர்கள் அவை பொதுவாக சேத் என்று அழைக்கப்படுகின்றனர். இந்த வார்த்தை சிரேத்தா அல்லது சிரேட்டின் என்ற வார்த்தையின் மறு வடிவமாகும்.  
கோவாவில் உள்ள இச்சமூகத்தைச் சேர்ந்த பெரும்பாலான பழைய தலைமுறையினர் தங்களை சேத்தி பாமன் என்று அழைக்கின்றனர். இது சிரேத்தி பிராமணரின் மறு வடிவமாகும். இவர்கள் பெரும்பாலும் சமஸ்கிருதத்தில் சுவர்ணகாரா என்றும் மராத்தியில் சோனார் என்றும் அழைக்கப்படுகிறார்கள்.
# தெய்வத்ன பிராமணர்

## குறிப்பிடத்தக்கவர்கள்

- அறப்பணியாளரும், கல்வியாளருமான ஜெகந்நாத் சங்கர்சேத்.
# கோட்டா பிராமணர்கள்

**கோட்டா பிராமணர்கள்** (*Kota Brahmins*) என்பவர்கள் முக்கியமாக இந்திய மாநிலமான கருநாடகாவைச் சேர்ந்த ஒரு இந்து பிராமணத் துணைச் சாதியாகும். இவர்கள் தங்கள் பெயரை தங்கள் சொந்த கிராமமான கோட்டாவிலிருந்து பெறுகிறார்கள். இவர்கள் மற்ற பிராந்திய பேச்சுவழக்குகளிலிருந்து வேறுபட்ட கன்னடதைப் பேசுகிறார்கள். இவர்கள் முக்கியமாக உடுப்பி மாவட்டத்தின் கோட்டா கிராமங்களில் குவிந்துள்ளனர். இவர்கள் ஸ்மார்த்தப் பாரம்பரியத்தை பின்பற்றுகின்றனர். நரசிம்மர், சாலிகிராமம் அவர்களுக்கு முக்கியமானதாகும்.  
இவர்கள் கர்நாடகவின் உடுப்பி மாவட்டத்தில் குந்தாபுரா மற்றும் அதைச் சுற்றியுள்ள பகுதிகள், மங்களூர், பந்த்வால் மற்றும் தெற்கு கன்னட மாவட்டத்தின் புத்தூர் வட்டம் போன்ற பகுதிகளில் பரவியிருக்கின்றனர். முதலில் வட இந்தியாவிலிருந்து கோட்டா (உடுப்பி தாலுகா) மற்றும் அருகிலுள்ள பகுதிகளுக்கு வந்ததாகக் கருதப்படுகிறார்கள்.
# கர்நாடக பிராமணர்கள்

**கர்நாடக பிராமணர்கள்** ( *Karnataka Brahmin*) என்பவர்கள் இந்திய மாநிலமான கர்நாடகாவைப் பூர்வீகமாகக் கொண்ட பஞ்ச திராவிட பிராமணச் சமூகங்கள் ஆவர். இவர்கள் கர்நாடகாவில் "கன்னட நாடு" (கன்னடம் பேசும் பகுதி) மற்றும் " துளு நாடு " (துளு பேசும் பகுதி) ஆகிய இடங்களின் அடிப்படையில் இரண்டு துணைப்பிரிவுகளாக வகைப்படுத்தப்பட்டுள்ளன. கன்னட நாட்டு பகுதியைச் சேர்ந்த கர்நாடக பிராமணர்கள் கன்னடம் பேசுவதால், கன்னட பிராமணர்கள் என்று அழைக்கப்படுகிறார்கள். அதே நேரத்தில் கர்நாடகாவின் துளு நாடு பகுதியைச் சேர்ந்த கர்நாடக பிராமணர்கள் துளு பேசுகிறார்கள். இவர்கள் துளுவ பிராமணர்கள் என்று அழைக்கப்படுகிறார்கள்.
# கர்நாடக பிராமணர்கள்

## வகைப்பாடு

இவர்கள் இந்தியாவில் பிராமண சமூகத்தின் பஞ்ச திராவிட பிராமண வகைப்பாட்டின் கீழ் வருகிறார்கள். இவர்கள் மூன்று முக்கிய துணைப்பிரிவுகளாக பிரிக்கப்பட்டுள்ளனர், ஸ்மார்த்தர், மத்வ பிராமணர்கள் மற்றும் சிறீ வைணவர். இவர்களின் ஒவ்வொருவரின் கீழும் பல துணைப்பிரிவுகள் உள்ளன.
# பரி அந்திரேயர் மகளிர் மகா வித்தியாலயம்

**பரி அந்திரேயர் மகளிர் மகா வித்தியாலம்** (St Andrew's Girls College), (சிங்களம்: **ශාන්ත අන්දෲගේ බාලිකා මහා විදුහල**) என்பது இலங்கையில் மத்திய மாகாணத்தில் அமைந்துள்ள தேசிய பாடசாலையாகும். இப்பாடசாலை கண்டி மாவட்டத்தில் நாவலப்பிட்டிய நகரில் மகாவலி கங்கையின் கிளை ஆற்றுக்கு அருகிலும், நாவலப்பிட்டிய காவல் நிலையத்திற்கு அண்மையிலும், நாவலப்பிட்டிய இரயில் நிலையத்திற்கு முன்பாகவும் அமைந்துள்ளது. இப்பாடசாலை நாவலப்பிட்டியில் தொடங்கப்பட்ட முதல் கலவன் பாடசாலையாகும். தற்போது பெண்கள் பாடசாலையாக செயற்படுகின்றது.
# சீரம் இன்ஸ்டிடியூட், இந்தியா

**சீரம் இன்ஸ்டிடியூட்** (**Serum Institute of India**) இந்தியாவின் மகாராட்டிரா மாநிலத்தின் புனே நகரத்தில் செயல்படும் நோய்த் தடுப்பூசி மருந்துகள் உள்ளிட்ட நோய் எதிர்ப்பு மருந்துகள் உற்பத்தி செய்யும் தனியார் நிறுவனம் ஆகும்.  
இத்தனியார் மருந்து நிறுவனம் சைரஸ் எஸ். பூனாவாலா எனும் பார்சி நபரால் 1966-இல் துவக்கப்பட்டது. இந்நிறுவனம் பூனேவாலே முதலீடு மற்றும் தொழில்கள் குழுமத்தின் துணை நிறுவனம் ஆகும். இந்நிறுவனத்தின் தற்போதைய தலைவர் அதர் பூனேவாலா ஆவார்.
# சீரம் இன்ஸ்டிடியூட், இந்தியா

## மேலோட்ட்ப் பார்வை

இந்நிறுவனம் நோய் எதிர்ப்பு மருந்துகள் மற்றும் நோய்த் தடுப்பூசி மருந்துகள் உற்பத்தி செய்யும் உலகின் பெரிய நிறுவனம் ஆகும். இந்நிறுவனம் ஆண்டுக்கு 130 கோடி (1.3 பில்லியன்) டோஸ் தடுப்பு மருந்துகள் உற்பத்தி செய்கிறது. இந்நிறுவனம் காச நோய்க்கு காசநோய்த் தடுப்பூசி மருந்து, இளம்பிள்ளை வாதம் நோய்க்கு தடுப்பூசி மருந்து, குழந்தைகளுக்கான தடுப்பூசி மருந்துகள் மற்றும் பாம்பு மற்றும் நாய்க்கடிக்களுக்கான விஷ முறிவு மருந்துகள் உற்பத்தி செய்கிறது.  
2009-இல் இந்நிறுவனம் எச்1.என்1 சளிக்காய்ச்சல் எனப்படும் பன்றிக்காய்ச்சலுக்கான மருந்தை உற்பத்தி செய்கிறது.  
2016-இல் ஐக்கிய அமெரிக்காவின் மசாசூட்ஸ் மருத்துவப் பள்ளியின் ஆதரவுடன் இணைந்து, பாம்பு மற்றும் நாய்க்கடிகளுக்கு, வெகு விரைவில் நஞ்சு முறிவு மருந்தை கண்டுபிடித்தனர்.
# சீரம் இன்ஸ்டிடியூட், இந்தியா

## கொரானா வைரஸ் தடுப்பு மருந்து

2020-இல் இந்நிறுவனம் ஆக்ஸ்போர்டு பல்கலைகழகத்துடன் கூட்டாக, அஸ்டிரா ஜெனிக்கா நிறுவனத்துடன் (AstraZeneca) இணைந்து **ChAdOx1 nCoV-19** எனும் பெயரில் கொரானா வைரஸ் தடுப்பு மருந்தை கண்டுபிடிக்க ஆய்வு செய்து வருகிறது.  
இந்நிறுவனம் 10 கோடி (100 மில்லியன்) கொரானா தடுப்பு மருந்து டோஸ்களை இந்தியா மற்றும் பிற வளரும் நாடுகளுக்கும் வழங்குவதாக அறிவித்துள்ளது.. ஒரு டோஸ் கொரானா வைரஸ் தடுப்பு மருந்து ரூபாய் 225-க்கு விற்பனை செய்யப்படும் என இந்நிறுவனம் அறிவித்துள்ளது.
# ஜெகந்நாத் சங்கர்சேத்

**ஜெகந்நாத் சங்கர்சேத் முர்குட்** (*Jagannath Shankarsheth Murkute*) (10 பிப்ரவரி 1803 - 31 சூலை 1865) இவர் இந்தியாவைச் சேர்ந்த நன்கொடையாளரும், கல்வியாளருமாவார். 1803 ஆம் ஆண்டில் மும்பையில் உள்ள தெய்வத்ன பிராமணச் சமூகத்தைச் சேர்ந்த பணக்கார முர்குட் குடும்பத்தில் பிறந்தார். தனது சமூகத்திற்காக சமயச் கடமைகளைச் செய்த தனது முன்னோர்களைப் போலல்லாமல், இவர் வர்த்தகத்தில் ஈடுபட்டார். விரைவில் மிகவும் நம்பகமான தொழிலதிபர் என்ற நற்பெயரை வளர்த்தார். அரேபியர்களும், ஆப்கானியர்களும், பிற வெளிநாட்டு வணிகர்களும் தங்கள் செல்வங்களை வங்கிகளிடம் விட இவரது காவலில் வைக்கத் தேர்ந்தெடுத்தனர். இதனால் இவரது வணிகம் மிகவும் உயர்ந்தது. இவர் விரைவில் ஒரு பெரிய செல்வத்தைப் பெற்றார். அதில் பெரும்பகுதியை இவர் பொதுமக்களுக்கு நன்கொடையாக வழங்கினார்.
# ஜெகந்நாத் சங்கர்சேத்

## சமூகப் பணியும் கல்விப் பணியும்

மும்பையின் பல அரங்கங்களில் இவர் ஒரு தீவிரத் தலைவராக ஆனார். கல்வியில் மேம்பாடுகளின் அவசியத்தை முன்னறிவித்த இவர், பள்ளி அமைப்பு, மும்பையின் பூர்வீகப் பள்ளி போன்றவற்றை நிறுவினார். இது மேற்கு இந்தியாவில் முன்னெப்போதுமில்லாத வகையில் இருந்தது. இவைகள் தொடர்ச்சியான பெயர் மாற்றங்களைச் சந்தித்தது: 1824 ஆம் ஆண்டில், இது மும்பை பூர்வீக பள்ளி நிறுவனம், 1840 இல், கல்வி வாரியம் எனவும், 1856 ஆம் ஆண்டில் எல்பின்ஸ்டோன் கல்வி நிறுவனம் எனவும் மறியது. இவரது காலத்தில் நன்கு அறியப்பட்ட பால்சாத்திரி ஜம்பேகர், தாதாபாய் நௌரோஜி, மகாதேவ் கோவிந்த் ரனதே, ராமகிருட்டிண கோபால் பண்டார்கர் ஆகியோர் இருந்த அதே நிறுவனமாகும். பின்னர், கோபால கிருட்டிண கோகலே, பால கங்காதர திலகர் போன்றவர்களும் கூட எல்பின்ஸ்டோன் கல்லூரியில் படித்தனர். மாணவர்களின் இலக்கிய மற்றும் அறிவியல் சங்கத்தை தங்கள் பள்ளியில் முதன்முதலில் பெண்களுக்காகத் திறந்தபோது, இந்து சமூகத்தின் சில உறுப்பினர்களின் கடுமையான எதிர்ப்பையும் மீறி, இவர் தேவையான நிதிகளை வழங்கினார். இவர் தொடங்கிய பிற கல்வித் திட்டங்களில் ஆங்கிலப் பள்ளியும், சமசுகிருதப் பள்ளியும், சமசுகிருத நூலகமும் அடங்கும். இவை அனைத்தும் தெற்கு மும்பையின் கிர்கானில் அமைந்துள்ளன.
# ஜெகந்நாத் சங்கர்சேத்

## வளர்ச்சிப் பணிகள்

1845 ஆம் ஆண்டில், சர் ஜம்சேத்ஜி ஜீஜீபாயுடன் சேர்ந்து, இந்தியாவில் இரயில்வேயைக் கொண்டுவருவதற்காக இந்திய இரயில்வே சங்கத்தை இவர், உருவாக்கினார். இவரது யோசனைக்கும், இந்தியாவில் இரயில்வேயைத் தொடங்குவதற்கான முயற்சிகளுக்கானத் திட்டங்களுக்காக பிரிட்டிசு அரசாங்கத்துடன் விவாதித்தார். இறுதியில், இந்த சங்கம் கிரேட் இந்தியன் பெனின்சுலா இரயில்வேயில் இணைக்கப்பட்டது. மேலும் இந்த இரயில்வேயின் பத்து இயக்குநர்களில் ஜீஜீபாயும், இவரும் இரண்டு இந்தியர்களாக இருந்தனர். ஒரு இயக்குநராக, இவர் மும்பை மற்றும் தானே இடையே இந்தியாவில் நடந்த முதல் இரயில் பயணத்தில் பங்கேற்றார். இது சுமார் 45 நிமிடங்கள் எடுத்துக் கொண்டது.  
மும்பையில் இவரும், சர் ஜார்ஜ் பேர்ட்வுட்டும், முனைவர் பாவ் தாஜியும் சேர்ந்து 1857 தொடங்கி நகரத்தின் சில முக்கிய புனரமைப்பு முயற்சிகளில் முக்கியப் பங்கு வகித்தனர். மூவரும் படிப்படியாக குறுகியத் தெருக்களின் வலைப்பின்னலால் ஆன ஒரு நகரத்தை ஒரு விசாலமான மற்றும் காற்றோட்டமான நகரமாக மாற்றினர். இது சிறந்த வழிகள் மற்றும் அற்புதமான கட்டிடங்களால் அலங்கரிக்கப்பட்டது. சட்டமன்றக் குழுவில் பரிந்துரைக்கப்பட்ட முதல் இந்தியராக இருந்தார். மேலும், மும்பை கல்வி வாரியத்திலும் உறுப்பினரானார். மும்பையின் ஆசியச் சங்கத்தின் முதல் இந்திய உறுப்பினராகவும் இருந்தார். மேலும் ஒரு பள்ளியை வழங்கியதாகவும், கிராண்ட் ரோட்டில் ஒரு அரங்கத்திற்காக நிலத்தை நன்கொடையாக வழங்கியதாகவும் அறியப்படுகிறது. சர் ஜான் மால்கம் இந்துக்கள் உடன்கட்டை ஏறும் பழக்கத்தை அடக்குவதற்கு இவரது செல்வாக்கை பயன்படுத்தினார். மேலும் இந்து சமூகத்திற்கு சோனாபூரில் (இப்போது மரைன் லைன்ஸ் ) தகன மைதானம் வழங்குவதற்கான இவரது முயற்சிகளும் பலனளித்தன. இவர் இந்து கோவில்களுக்கு தாராளமாக நன்கொடை அளித்ததாக அறியப்படுகிறது. 1857 ஆம் ஆண்டு முதல் சுதந்திரப் போரின்போது, ஆங்கிலேயர்கள் இவரது ஈடுபாட்டை சந்தேகித்தனர். ஆனால் ஆதாரங்கள் இல்லாததால் இவரை விடுவித்தனர். இவர் சூலை 31, 1865 அன்று மும்பையில் இறந்தார். இவர் இறந்து ஒரு வருடம் கழித்து மும்பையின் ஆசியச்சங்கத்தில் ஒரு பளிங்குச் சிலை அமைக்கப்பட்டது. தெற்கு மும்பையின் கிராண்ட் சாலையில் உள்ள முந்தைய கிர்காம் சாலைக்கும், சௌக் சாலிக்கும் இவரது ( நானா சௌக்) பெயரிடப்பட்டது.  
இவரது முயற்சியால், மும்பை மாகாணத்தின் முதல் அரசியல் அமைப்பான **மும்பைச் சங்கம்** 1852 ஆகத்து 26 அன்று நிறுவப்பட்டது. இதில் இவர் உட்பட, சர் ஜம்சேத்ஜி ஜீஜீபாய், நௌரோஜி புர்சுங்கி, முனைவர் பாவ் தாஜி லாட், தாதாபாய் நௌரோஜி மற்றும் விநாயக் சங்கர்சேத் ஆகியோர் பல்வேறு உறுப்பினர்களாக இருந்தனர். சர் ஜம்சேத்ஜி ஜீஜீபாய் இந்த அமைப்பின் முதல் தலைவராக இருந்தார்.
# ஜெகந்நாத் சங்கர்சேத்

## குடும்ப வரலாறு

இவரது மூதாதையர் பாபுல்சேத் கன்பசேத் 18 ஆம் நூற்றாண்டின் நடுப்பகுதியில் கொங்கணில் இருந்து மும்பைக்கு குடிபெயர்ந்தார். அவரது மகன் சங்கர்சேத் 18 ஆம் நூற்றாண்டின் பிற்பகுதியில் தெற்கு மும்பையின் முக்கிய தொழிலதிபர் ஆவார். இன்றைய மும்பையின் கோட்டை வணிக மாவட்டத்தில் உள்ள கன்போ வீதி (இப்போது ருஸ்டோம் சித்வா மார்க் என்று அழைக்கப்படுகிறது), கண்பசேத்தின் பெயரிடப்பட்டது. ஆனால் பலர் கருதுவது போல், இவர்கள் இராணுவ வம்சாவளியைச் சேர்ந்தவர்கள் அல்ல.